[BREAKING] บิตคอยน์ ราคาต่ำกว่า 1 ล้านแล้ว
ตลาดคริปโทเคอร์เรนซีก็ถูกแรงเทขายอย่างต่อเนื่อง จนบิตคอยน์ ได้ร่วงลงมาต่ำกว่า 1 ล้านบาทแล้ว  ทั้งนี้บิตคอยน์ได้ทำมูลค่าทะลุ 2 ล้านบาท ต่อเหรียญในวันที่ 12 เมษายน ที่ผ่านมา ซึ่งหมายความว่า บิตคอยน์มีมูลค่าหายไปครึ่งหนึ่งภายในระยะเวลา 2 เดือน  โดย Coindesk ได้รายงานสาเหตุที่บิตคอยน์ถูกแรงเทขายในช่วงที่ผ่านมา เกิดจากความกังวลต่อ QE Tapering หรือการลดมาตรการกระตุ้นเศรษฐกิจของสหรัฐอเมริกา บวกกับแรงกดดันของรัฐบาลจีนที่จะเข้าควบคุมเหมืองขุดคริปโทเคอร์เรนซีอย่างต่อเนื่อง
9 มิ.ย. 2564

[BREAKING] บิตคอยน์ ราคาต่ำกว่า 1 ล้านแล้ว
เมื่อไม่กี่นาทีที่ผ่านมา ตลาดคริปโทเคอร์เรนซีก็ถูกแรงเทขายอย่างต่อเนื่อง
จนบิตคอยน์ ได้ร่วงลงมาต่ำกว่า 1 ล้านบาทแล้ว
ทั้งนี้บิตคอยน์ได้ทำมูลค่าทะลุ 2 ล้านบาท ต่อเหรียญในวันที่ 12 เมษายน ที่ผ่านมา
ซึ่งหมายความว่า บิตคอยน์มีมูลค่าหายไปครึ่งหนึ่งภายในระยะเวลา 2 เดือน
โดย Coindesk ได้รายงานสาเหตุที่บิตคอยน์ถูกแรงเทขายในช่วงที่ผ่านมา
เกิดจากความกังวลต่อ QE Tapering หรือการลดมาตรการกระตุ้นเศรษฐกิจของสหรัฐอเมริกา
บวกกับแรงกดดันของรัฐบาลจีนที่จะเข้าควบคุมเหมืองขุดคริปโทเคอร์เรนซีอย่างต่อเนื่อง
โดยล่าสุดทางการจีนเริ่มเข้าไปแบนบัญชีอินฟลูเอนเซอร์ด้านคริปโทเคอร์เรนซี
บน Weibo แพลตฟอร์มโซเชียลที่ใหญ่ที่สุดในประเทศ เพื่อลดปริมาณคอนเทนต์
สำหรับเรื่องดังกล่าวลง
ทั้งนี้ ก็ยังมีเรื่องของแฮกเกอร์ที่ได้แฮกท่อส่งน้ำมันที่ใหญ่ที่สุดในสหรัฐอเมริกาได้เรียกค่าไถ่เป็นบิตคอยน์ ซึ่งหลายฝ่ายก็กังวลว่าเรื่องดังกล่าวจะทำให้มาตรการควบคุมคริปโทเคอร์เรนซีเข้มข้นขึ้น
สำหรับความเคลื่อนไหววันนี้ บิตคอยน์ได้ปรับตัวลดลงรุนแรงที่สุดในรอบ 10 วัน
และก็ได้กดดันไปยังมูลค่าของคริปโทเคอร์เรนซีอื่น ๆ
Bitcoin -13%
Ethereum -16%
Binance Coin -18%
Cardano -17%
Dogecoin -18%
XRP -17%
Reference
-
-